3230e983bca96fe7146e9538b4ff3e9d
Kan retten fryses?
------------------


webopskrifter.dk
2020.10
Ja, retten kan sagtens fryses ned, hvis der er rester, eller hvis du vil lave en ekstra stor portion, så der er til en anden god gang.
3e0f536af43290496ce89e6a2dffb7d2
Kan man lave retten sundere?
----------------------------


webopskrifter.dk
2020.10
Ja, retten kan godt gøres sundere. Jeg har selv kun prøvet at lave retten med fløde, men andre brugere har haft succes med at bruge mælk i stedet for. Alternativt kan man skrue lidt ned for fedtet ved at bruge en fedtfattig madlavningsfløde.  
  
Derudover kan man også fint tilføje flere grøntsager til retten, f.eks. gulerødder, broccoli eller ekstra spidskål. Skal det være endnu sundere, kan man servere retten med [blomkålsris](/opskrifter/pandestegteblomkaalsris-21502/) til. Blomkålsrisene kan også fint blandes med almindelige eller brune ris, så man får begge dele.
bb576cda8a5661eec9a5b1622647beee
Skal karryen ikke brændes af?
-----------------------------


webopskrifter.dk
2020.10
Jeg plejer at brænde karryen af, hvis det skal bruges til en gryderet, panderet eller lignende. Man kan sagtens få smag ud af karry uden at brænde det af, men det hjælper til at frigive aromaerne i krydderierne.   
  
I denne opskrift har jeg skippet trinnet med at brænde karryen af og i stedet brugt citronsaft, salt og sukker til at fremhæve smagen. Derudover er fløden med til at afbalancere den kraftige del af smagen i karryen. Så slutresultatet bliver en fint afbalanceret karrysmag, der hverken er for kraftig eller for kedelig.
7102315fb230068dec4ca65af254ef35
Hvad kan jeg bruge evt. rester af spidskål til?
-----------------------------------------------


webopskrifter.dk
2020.10
Hvis du har lavet retten og står med en rest spidskål, kan du med fordel bruge det i en af disse lækre retter:  
  
[![](/images/7201_210x105)One pot pasta med squash, spidskål og parmaskinke](/opskrifter/onepotpasta-med-squash-spidskaal-og-parmaskinke-23836/)[![](/images/7195_210x105)Lækker spinatroulade med kylling og bacon](/opskrifter/spinatroulade-med-kylling-og-bacon-23834/)[![](/images/7244_210x105)Svensk pølseret med grøntsager](/opskrifter/svensk-poelseret-med-groentsager-23853/)  
  
Du kan også lave en dobbeltportion af kødbollerne og stege halvdelen i ovnen ved siden af fadet med boller i karry. Gem kødbollerne til et par dage efter, og servér dem f.eks. med [denne lækre pastasalat med bacon og spidskål](/opskrifter/pastasalat-med-bacon-aerter-spidskaal-23767/).